Gategutter

Gategutter er en norsk dramafilm fra 1949 regissert av Arne Skouen. Skouen stod også for manus, som var basert på boka med samme navn, skrevet og opplevd av ham selv. Hovedrollene spilles av Tom Tellefsen, Ivar Thorkildsen, Pål Bang-Hansen, Svein Byhring og Per Arne Knobelauch.

Handling
Vi befinner oss på Oslos østkant i 1924: Gøteborggata på Rodeløkka der arbeidsløshet, streiker og klassekamp preger samfunnet. En guttegjeng med lederen Gotfred i spissen stjeler kokos fra lastebiler. Lastebileier «Styggen» er streikebryter, og blir angrepet av guttene. Karsten stikker ved et uhell Gotfred i hånden med en kniv. Lille Sofus blir syndebukken og føres til politiet av kokoskjøreren «Styggen».

Filmen dreier seg videre mye om vennskapet mellom Karsten og Sofus og deres framtidsdrømmer. Men arbeidsløshet, dårlig lønn og utnytting av unge mennesker truer disse drømmene.

Om filmen
Gategutter er Arne Skouens regidebut og regnes som en norsk filmklassiker. Skouens filmerfaring begrenset seg på den tiden til noen dokumentaropptak og et halvt års opphold i Hollywood. Dialogene i Gategutter er skrevet på dialekten han kjente fra Oslos østkant. Tom Tellefsen og Pål Bang-Hansen debuterte her som skuespillere.

I filmens samtid gjorde Gategutter det tydelig at realismen var på vei inn ved å sette amatører på rollelisten, og med sitt bilde av de sosiale forholdene i nyere tid.<ref>[https://ndla.no/subject:20/topic:1:186732/topic:1:193712/resource:1:132890 «Gategutter», NDLA]</ref> Den markerer også et tydelig brudd med tidlig norsk filmproduksjon, som i høy grad besto av filmatiseringer av nasjonalromantisk, klassisk diktning. Filmen skildrer hvordan arbeidskonflikten påvirker guttegjengen. Alt blir sett fra guttenes synspunkt, uten sideblikk til de store spørsmålene i samtiden. Guttegjengen fremstilles likevel ikke bare som en gruppe, men som svært forskjellige karakterer som hver for seg prøver å finne sin vei gjennom livet.Gategutter fikk terningkast 5 av Dagbladet. Erik Poppes dramafilm Schpaaa er løst basert på Gategutter, men utspiller seg på slutten av 1990-tallet, med sterkt innslag av innvandrerungdoms hverdag.

Priser og utmerkelser
Skouen ble sammen med teknisk regissør Ulf Greber tildelt Filmkritikerprisen i 1950 for denne filmen.

I 2001 havnet filmen på en 11. plass over de 25 beste norske filmene gjennom tidene. Listen var utarbeidet av avisa Natt & Dag.

Historisk bakgrunn for handlingen
1924 var den virkelig store styrkeprøven for fagbevegelsen i Norge. Jernarbeiderstreiken som startet i november 1923, varte i 7 måneder og resulterte i et tap på 3,5 millioner arbeidsdager. I januar gikk havnearbeiderne ut i streik, og i slutten av februar var 75 000 arbeidere enten i streik eller lockout''. Streikebrytere arbeidet under beskyttelse av politi og militære, så de streikende måtte selv ta kampen opp mot streikebryteriet. Mot denne historiske bakgrunnen skildrer Skouen hverdagen til en guttegjeng.

I rollene
 Tom Tellefsen –  Karsten 
 Ivar Thorkildsen –  Gotfred 
 Pål Bang-Hansen –  Sofus 
 Per Arne Knobelauch –  Reidar  
 Svein Byhring –  Høna
 Ella Hval –  Karstens mor
 Finn Bernhoft –  Reidars far 
 Jack Fjeldstad –  Styggen 
 Ingrid Borthen –  Ekspeditrise Turid Haaland –  Reidars mor
 Eva Steen –  Fru Rustad
 Helge Essmar –  Læreren
 Stevelin Urdahl –  Politifullmekten
 Einar Vaage –  Blikkenslageren
 Carsten Winger –  Ekspeditør
 Per Frisli –  Visergutt
 Ole Johan Larsen –  

Referanser

 Eksterne lenker 


Kategori:Norske dramafilmer
Kategori:Norske biografiske filmer
Kategori:Filmer fra 1949
Kategori:Norske filmer fra 1940-årene
Kategori:Filmer regissert av Arne Skouen
Kategori:Sort-hvitt-filmer
Kategori:Norskspråklige filmer
Kategori:Filmer lagt til Oslo